Palaukinis (upė)

Palaukinis – nedidelė upė, tekanti Ignalinos rajone, Ignalinos seniūnijoje. Tai Dringio (Dumblynės) ežero intakas, priklausantis Žeimenos upės baseinui. Palaukinio kodas LR upių klasifikatoriuje – 12110036.LR upių klasifikatorius. Žeimenos baseinas. Palaukinis. 

Palaukinio upelis prateka virtinę ežerų ir sudarytų tvenkinių, daugiausia natūralia vingiuota vaga kalvotame miškingame reljefe. Plane upės vaga primena į viršų nukreiptą pasagą.Palaukinis (upė) ezerai.vilnius21.lt Palaukinis žemėlapyje maps.lt Aukštupys apima „pasagos“ rytinę atšaką, besileidžiančią nuo Vidiškių bažnytkaimio pusės į pietvakarius pro Ignalinos šiaurinį pakraštį iki Strigailiškio, kur tėkmė labiausiai į pietus nutolsta Palaukinio ežero pietvakakarių gale. Toliau pradeda kilti „pasagos“ vakarine atšaka į šiaurės vakarus iki Dringio ties Jonalaukio kaimu. 

Palaukinis aukštupyje išteka iš Vidiškių pietuose telkšančio Varnio ežero vakarinio pakraščio, mišku įteka į Baltį, Ilgį. Toliau ties senojo Ignalinos trakto tilteliu kerta kelią  ir Vilniaus–Daugpilio geležinkelį bei tarp jų telkšantį pelkėtą ruožą. Vidurupiu prateka Ignalinos šiaurės priemiestyje protakos skiriamus Paplovinio ir Palaukinio ežerus. Juose plėtojama poilsio infrastruktūra, vasaromis trykšta fontanas, pramogoms nutiestas Paplovinio ežero tiltas. Pasiekdamas Strigailiškio tvenkinius, Palaukinis sureguliuota pylimais vaga kertą keletą greta telkšančių žuvininkystės ūkio tvenkinių. Kirtęs kelią , patenka į Gaveikėnų malūno tvenkinius, miškais vingiuoja šiaurės kryptimi link žiočių Dringio ežere, į pietryčius nuo gamtos paminklo Dringio rago.

Palaukinio upelio baseinui priklauso keletas ežerėlių, tarp jų ir nepratekančių (nuo aukštupio): Lukštinis, Palūkšnė, Paledinis, Mekšrinis, Ežerėlis, Žiežulinis, Juodinis, Bedugnis Gaveikėnuose, Bedugnis Siūriuose. 

Gyvenvietės: Ignalina, Strigailiškis, Gaveikėnai, Siūriai, Jonalaukis.

 Šaltiniai 

 Nuorodos 

 Varnio ežero Palaukinio upė Vidiškių miško eglės genetiniame draustinyje facebook.com
Kategorija:Ignalinos rajono upės